text:
Ŋutinya 80: Mawu fe Amewo Dzo le Babilon
ANƆ abe fe eve ene va yi tso esime Mediatɔwo kple Persiatɔwo xɔ Babilon. Ke kpɔ nusi le dzɔdzɔm fifia la ɖa! Ẽ, Israel-viwo le dzodzom le Babilon. Aleke wowɔ hafi kpɔ ablɔɖe? Amekae ɖe asi le wo ŋu?
Kores, Persia-fia, ye. Gbaɖegbe ʋĩ hafi woadzi Kores la, Yehowa na efe nyagblɔɖila ŋlɔ nu tso eŋu be: ‘Nusi tututu medi be nàwɔ lae nàwɔ. Agboawo anɔ ʋuʋu ɖi na wò be nàxɔ du la.’ Eye Kores ye nɔ ŋgɔ woxɔ Babilon. Mediatɔwo kple Persiatɔwo to agbo siwo le ʋuʋu ɖi la me hege ɖe du la me le zã me.
Gake Yehowa fe nyagblɔɖila Yesaya gagblɔ hã be Kores aɖe gbe be woagatu Yerusalem kple efe gbedoxɔ la. Ðe Kores ɖe gbe sia? Ẽ. Kores gblɔ na Israel-viwo be: ‘Azɔ miheyi Yerusalem, miatu Yehowa, miafe Mawu fe gbedoxɔ la.’ Eye esiae Israel-vi siawo dze mɔ yina wɔwɔ ge.
Gake menye Israel-vi, siwo le Babilon la katãe ate ŋu azɔ mɔ didi la ayi Yerusalem o. Enye mɔ didi aɖe, abe agbadrofe 500 (kilometa 800) ene, eye geɖe tsi akpa alo wonye dɔnɔwo be woate ŋu azɔ mɔ didi ma. Ame aɖewo hã meyi o le susu bubu aɖewo ta. Gake Kores gblɔ na amesiwo meyi o la be: ‘Mitsɔ klosalo kple sika kple nunana bubuwo na amesiwo trɔ yina Yerusalem kple efe gbedoxɔa tu ge la.’
Eyata wotsɔ nunana geɖe na Israel-vi siawo, siwo yina Yerusalem la. Azɔ hã la, Kores tsɔ agbawo kple kplu, siwo Fia Nebukadnezar tsɔ le Yehowa fe gbedoxɔ me esime wòtsrɔ̃ Yerusalem la na wo. Wona nu geɖe fũ ameawo be woatsɔ ayii.
Le mɔzɔzɔ abe ɣleti ene ene megbe la, Israel-viwo ɖo Yerusalem ɖe game dzi. Ƒe 70 tututu enye ma tso esime wotsrɔ̃ du la; eye anyigba la tsi fuflu keŋkeŋ, ame mele edzi o. Gake togbɔ be Israel-viwo trɔ va woa ŋutɔwo fe dukɔ me hã la, wole fu geɖe kpe ge abe alesi míele esrɔ̃ gee ene.
Yesaya 44:28; 45:1-4; Ezra 1:1-11.
Nyabiabiawo
- Abe alesi wòdze le nɔnɔmetataa me ene la, nuka wɔmee Israel-viwo le?
- Aleke Kores na nya si Yehowa gblɔ ɖi to Yesaya dzi va emee?
- Nya kae Kores gblɔ na Israel-vi siwo mate ŋu atrɔ ayi Yerusalem o?
- Nukae Kores tsɔ na ameawo be woatsɔ yi Yerusalem?
- Ɣeyiɣi didi kae Israel-viwo zɔ mɔ hafi ɖo Yerusalem?
- Ƒe nenie anyigba la tsi fuflu keŋkeŋ eye ame menɔ edzi o?
Nyabiabia bubuwo
- Xlẽ Yesaya 44:28 kple 45:1-4.
Aleke Yehowa te gbe ɖe edzi be nya si yegblɔ ɖi ku ɖe Kores ŋu la ava eme godoo? (Yes. 55:10, 11; Rom. 4:17)
Nukae Yesaya fe nyagblɔɖi si ku ɖe Kores ŋu ɖe fia le ŋutete si le Yehowa Mawu si be wòagblɔ etsɔme ɖi ŋu? (Yes. 42:9; 45:21; 46:10, 11; Pet. II, 1:20)
- Xlẽ Ezra 1:1-11.
Aleke míate ŋu ‘ado alɔ’ amesiwo le ɣeyiɣiawo katã fe subɔsubɔdɔa me egbea abe alesi amesiwo mete ŋu trɔ yi Yerusalem o la wɔe ene? (Ezra 1:4, 6; Rom. 12:13; Kol. 4:12)


c: text/html

text:
Ŋutinya 85: Wodzi Yesu ɖe Lãkpɔ Me
ÈNYA amesi vidzĩe sia nyea? Ẽ, Yesue. Fifi laa ko wodzii ɖe lãkpɔ me. Lãkpɔ nye kpɔ si me lãwo mlɔna. Maria tsɔ Yesu mlɔ lãnuɖunu me; nusi me wodana nuɖuɖu ɖo na tedziwo kple lã bubuwo. Gake nukatae Maria kple Yosef wole lãwo gbɔ le afisia? Tefe sia menyo be woadzi vi ɖo o ɖe?
Ao, menyo o. Gake nusita wole afisia enye si: Roma-dziɖula, Kaisaro Augusto de se be amesiame natrɔ ayi wo dedu me, afisi wodzii ɖo, be woaŋlɔ efe ŋkɔ ɖe agbalẽ me. Eye Betlexem afisiae wodzi Yosef ɖo. Gake esi wo kple Maria wova ɖo la, womekpɔ xɔ ɖe tefe aɖeke o. Eyata wòle be woava lã siawo gbɔ. Eye ŋkeke sia tututu dzie Maria dzi Yesu! Gake abe alesi nàte ŋu akpɔe ene la, efe lãme le nyuie.
Èkpɔ alẽkplɔla, siwo gbɔna Yesu kpɔ ge ɖa la? Wole wofe alẽwo kplɔm le gbedzi le zã me, eye keklẽ aɖe klẽ fo xlã wo. Mawudɔla aɖee! Alẽkplɔlawo vɔ̃ ŋutɔ. Gake mawudɔla la gblɔ be: ‘Migavɔ̃ o! Meva nyanyui gblɔ ge na mi. Wodzi Kristo, Afetɔ la egbe le Betlexem. Aɖe amewo! Miakpɔe woxatsa avɔ ɖe eŋu le lãwo fe nuɖunu me.’ Enumake mawudɔla geɖewo va hede asi Mawu kafukafu me. Tete alẽkplɔla siawo ɖe abla yi Yesu di ge, eye fifia wova ke ɖe eŋu.
Ènya nusitae Yesu nye ame vevi nenema? Ènya amesi tututu wònyea? Ðo ŋku edzi be le agbalẽ sia fe ŋutinya gbãtɔ me la, wofo nu na mí tso Mawu fe Vi gbãtɔ ŋu. Vi sia wɔ dɔ kple Yehowa le dzifo kple anyigba kpakple le nusianu wɔwɔ me. Eyae nye Yesu!
Yehowa ɖe Via fe agbe tso dzifo hede Maria fe vidzidɔ me. Enumake ɖevi la te tsitsi le dɔme nɛ abe alesi ɖevi bubuwo tsina le wo dadawo fe dɔme ene. Gake vidzĩe sia nye Mawu fe Vi. Mlɔeba la, wodzi Yesu ɖe lãkpɔ sia me le Betlexem. Fifia èkpɔ nusitae mawudɔlawo kpɔ dzidzɔ nenema be wote ŋu gblɔ na amewo be wodzi Yesua?
Luka 2:1-20.
Nyabiabiawo
- Amekae nye vidzĩ si le nɔnɔmetataa me, eye afikae Maria tsɔe le mɔmlɔm?
- Nukatae wodzi Yesu ɖe lãkpɔ si me lãwo le la me?
- Amekawoe gbɔna lãkpɔa me le nɔnɔmetata la me, eye nya kae mawudɔla aɖe gblɔ na wo?
- Nukatae Yesu nye ame vevi aɖe?
- Nukatae woyɔ Yesu be Mawu fe Vi ɖo?
Nyabiabia bubuwo
- Xlẽ Luka 2:1-20.
Akpa kae Kaisaro Augusto wɔ le nyagblɔɖi si ku ɖe Yesu dzidzi ŋu me vava me? (Luka 2:1-4; Mixa 5:1)
Aleke ame awɔ ava nɔ ‘amesiwo si nɔnɔme nyui le’ la dome? (Luka 2:14; Mat. 16:24; Yoh. 17:3; Dɔw. 3:19; Heb. 11:6)
Ne susu aɖe li si tae Yudatɔ alẽkplɔla ɖokuibɔbɔla mawo akpɔ dzidzɔ be wodzi Xɔla la, ekema susu si lolo wu ka tae wòle be Mawu subɔlawo nakpɔ dzidzɔ ɖo egbea? (Luka 2:10, 11; Ef. 3:8, 9; Nyaɖ. 11:15; 14:6)

robotstxt: allowed

filter: keep


text:
NYATI SI LE AKPAA DZI | ALE SI MAWU BUA ATAMANONOE
Atamanono Zu Kuxi Le Xexea Me Godoo
Ame gbogbo aɖewo le kukum le atamanono ta.
Ewu ame 100,000,000 le fe alafa si va yi me.
Eɖea ame siwo ade 6,000,000 fe agbe ɖa fe sia fe.
Le mama dedie nu la, ewua ame ɖeka le sekɛnd ade ɖe sia ɖe me.
Eye naneke meɖee fia be nuwo ava ka ɖe eme o.
Kuxi sia ŋuti nunyalawo bu akɔnta be ne nuwo aganɔ edzi yim alea la, ekema kaka fe 2030 naɖo la, ame siwo anɔ kukum le atamanono ta fe sia fe la asɔ gbɔ wu 8,000,000. Eye wobu akɔnta hã be kaka fe alafa 21 lia nawu enu la, atamanono aɖe ame 1,000,000,000 fe agbe ɖa.
Menye ame siwo noa atama la ŋu koe wògblẽa nu le o. Egblẽa nu le atamanola si megava li o la fe fometɔwo hã ŋu, elabena woxaa nu eye ganyawo ɖea fu na wo, eye ame 600,000 siwo menoa atama o hã kuna fe sia fe le atama fe dzudzɔ si wogbɔna ta. Esia wɔe be kɔdzifewo le dzi yim eye esia ɖea fu na ame sia ame.
Atamanono fe kuxia mele abe dɔvɔ̃ siwo nana ɖɔktawo nɔa dɔ dzi zãdomadɔlɔ̃e be woakpɔ atike na wo la ene o, woate ŋu atsi enu hafi, elabena wonya egbɔkpɔnua nyuie. Afenɔ Margaret Chan, si nye Xexea Me Lãmesẽ Habɔbɔa fe dɔdzikpɔlagã la gblɔ be: “Amegbetɔwo fe nuwɔna gbɔe wòtso be atamanono va zu kuxi le xexea me godoo, eye ne dziɖuɖuwo kple ɖokuisihabɔbɔwo dze agbagba wɔ nu aduadui la, woate ŋu akpɔ kuxia gbɔ.”
Dukɔwo le agbagba dzem fifia wu ɣeyiɣi bubu ɖe sia ɖe be yewoakpɔ lãmesẽkuxi sia gbɔ. Woka nya ta be kaka August 2012 naɖo la, dukɔ 175 da asi ɖe edzi be yewoaɖe afɔ aɖewo be atamazazã dzi naɖe akpɔtɔ. * Ke hã womate ŋu alé enu bɔbɔe o. Elabena dɔwɔfe siwo wɔa sigaret la zãa dɔlar biliɔn geɖe ɖe boblododo ŋu be woatsɔ ahe ame bubuwo hã ade atamanono me, vevietɔ nyɔnuwo kple sɔhɛ siwo le dukɔ madeŋgɔwo me. Eye ale si atamanono ŋutɔ hã va tsia ame si la wɔe be atamanola biliɔn ɖeka siwo wòzu numame na xoxo la dometɔ geɖe aku. Ne ame siwo le enom fifia medzudzɔ o la, ke ame siwo aku le atamanono ta la adzi ɖe edzi ŋutɔ le fe blaene siwo gbɔna me.
Atamanono ŋuti boblododowo kple ale si wòtsia ame sii la wɔe be asiɖeɖe le eŋu zu dɔ na ame geɖe, togbɔ be wodi be yewoadzudzɔ hafi hã. Aleae wòdzɔe le Naoko gome. Ðetugbuivi dzaa ko wònye esi wòdze atamanono gɔme. Ale si woɖea atamanolawo fiana le boblododowo me la sɔsrɔ̃ na wòse le eɖokui me be yede ŋgɔ. Togbɔ be dzitodzito me kansa wu edzilawo hã la, ekpɔtɔ nɔ atamanono dzi, evɔ vinyɔnuvi eve le esi hafi. Eya ŋutɔ gblɔ be: “Menɔ vɔvɔ̃m be mava kpɔ dzitodzito me kansa eye metsi dzi ɖe vinyewo hã fe lãmesẽ ŋu, gake nyemete ŋu ɖe asi le eŋu o. Mesusu be nyemate ŋu adzudzɔ gbeɖe o.”
Ke hã Naoko va dzudzɔ mlɔeba. Nu si kpe ɖe eŋu wòte ŋu dzudzɔ la kee kpe ɖe ame miliɔn geɖe ŋu wofo asa na atamanono. Nu kae? Míeɖe kuku, yi nuxexlẽa dzi.
^ mm. 11 Afɔɖeɖe siawo dometɔ aɖewoe nye nufiafia amewo tso nu siwo atamanono gblẽna le ame ŋui ŋu, asiɖoɖo dɔwɔfe siwo wɔa sigaret la fe boblododowo dzi, adzɔ gãwo xɔxɔ le dɔwɔfe mawo si, kple habɔbɔ siwo akpe ɖe amewo ŋu woaɖe asi le atamanono ŋu kaba la ɖoɖo anyi.


text:
Ðe Miesusu Be Gbefã Si Mieɖena Tso Ʋɔtru Nu Yi Ʋɔtru Nu Lae Ana Miadze Na Ðeɖekpɔkpɔa?
Ao. Míeɖea gbefã na amewo edziedzi tso ʋɔtru nu yi ʋɔtru nu, gake míebunɛ be dɔ ma wɔwɔe ana míakpɔ ɖeɖe o. (Efesotɔwo 2:8) Nu ka tae?
Bu nya sia ŋu kpɔ: Tsɔe be ŋutsu dɔmenyotɔ aɖe kpe amewo be woava tefe aɖe le ŋkeke aɖe koŋ dzi ava xɔ nunana xɔasi aɖe. Ne èxɔ ŋutsua fe ŋugbedodoa dzi se la, ɖe màwɔ ɖe efe nyawo dzi oa? Àwɔe godoo! Kakaɖedzitɔe la, àgblɔ ŋugbedodo sia ŋu nya na xɔ̃wòwo kple wò fometɔwo ale be wòaɖe vi na woawo hã. Menye esi nèva tefea eye nèva ɖe gamea dzi tae na nèdze na nunana ma xɔxɔ o. Ke boŋ esi ŋutsua di be yeatsɔ nunana la ana wò tae wòtsɔe na wò ɖo.
Nenema kee, Yehowa Ðasefowo xɔ ŋugbe si Mawu do be yeana agbe mavɔ ame sia ame si ɖoa to ye la dzi se. (Romatɔwo 6:
Eɖe mí, menye le dzɔdzɔenyenye fe dɔ, si míawo míewɔ la ta o, ke boŋ le efe nublanuikpɔkpɔ la nu.”


text:
Ðe Yesu Ðe Srɔ̃ Kpɔa? Ðe Nɔviwo Nɔ Yesu Sia?
Ale si Biblia ɖo eŋui
Biblia ɖee fia kɔtɛe be Yesu meɖe srɔ̃ kpɔ o, togbɔ be Biblia mefo nu tso efe srɔ̃ɖeɖe ŋu tẽe o hã. * Bu nya siawo ŋu kpɔ.
Edziedzi la, Biblia foa nu tso Yesu fe fometɔwo kple nyɔnu siwo kplɔnɛ ɖo le efe subɔsubɔdɔa me kple nyɔnu siwo nɔ etefe esime wowui ŋu, gake Biblia megblɔ kpɔ be srɔ̃ nɔ esi o. (Mateo 12:46, 47; Marko 3:31, 32; 15:40; Luka 8:2, 3, 19, 20; Yohanes 19:25) Anɔ eme godoo be esi srɔ̃ menɔ Yesu si o tae Biblia mefo nu tso efe srɔ̃ɖeɖe ŋu o.
Yesu gblɔ na efe nusrɔ̃lawo tso ame siwo tiae be yewoanɔ tre ale be yewoate ŋu awɔ geɖe le Mawu fe subɔsubɔdɔa me la ŋu be: “Ame si ate [ŋu anɔ tre] la, newɔe.” (Mateo 19:10-12) Eɖo kpɔɖeŋu na ame siwo tiae be yewomaɖe srɔ̃ o ale be yewoatsɔ yewo ɖokuiwo ana Mawu bliboe la.
—Yohanes 13:15; 1 Korintotɔwo 7:32-38.
Do ŋgɔ teti na Yesu fe ku la, ewɔ ɖoɖo ɖe nɔa dzi kpɔkpɔ ŋu. (Yohanes 19:25-27) Ne ɖe Yesu ɖe srɔ̃ alo viwo nɔ esi la, anye ne ekpɔ egbɔ be yewɔ ɖoɖo ɖe ame siawo hã dzi kpɔkpɔ ŋu.
Biblia gblɔna be Yesu ɖo kpɔɖeŋu ɖi na srɔ̃ŋutsuwo, gake menye ale si Yesu wɔ nu ɖe srɔ̃nyɔnu si nye amegbetɔ ŋue wòfiaa asii o. Biblia gblɔ boŋ be: “Srɔ̃ŋutsuwo, miyi edzi mialɔ̃ mia srɔ̃wo abe ale si ko Kristo la hã lɔ̃ hame la, eye wòtsɔ eɖokui na ɖe eta ene.” (Efesotɔwo 5:25) Ne ɖe srɔ̃ nɔ Yesu si esime wònɔ anyigba dzi la, ɖe Biblia mazã srɔ̃ŋutsu fe kpɔɖeŋu de blibo si wòaɖo ɖi la le kpukpui ma me oa?
Ðe nɔviwo nɔ Yesu sia?
Ɛ̃, nɔvi ade ya teti nɔ esi. Woawoe nye nɔvia ŋutsu siwo fe ŋkɔwoe nye Yakobo, Yosef, Simon kple Yuda kpakple nɔvia nyɔnu eve ya teti. (Mateo 13:54-56; Marko 6:3) Yesu nɔ Maria kple srɔ̃a Yosef ŋutɔwo fe viwoe Yesu nɔvi mawo nye. (Mateo 1:25) Biblia yɔ Yesu be Maria fe “ŋgɔgbevi,” esia fia be Maria gadzi vi bubuwo hã.
Susu totro siwo nɔa amewo si ku ɖe Yesu nɔviwo ŋu
Esi ame aɖewo nɔ agbagba dzem be yewoaɖo kpe edzi be Maria nye ɖetugbui leafe le efe agbe me katã ta la, woɖea nya si nye ‘nɔvi’ gɔme bubui. Le kpɔɖeŋu me, ame aɖewo susui be Yesu nɔvi siwo wowɔnɛ la nye Yosef fe vi siwo nyɔnu bubu dzi nɛ hafi wòva ɖe Maria. Ke hã, Biblia gblɔ be Yesu nyi fianyenye si fe ŋugbe wodo na David la dome le se nu. (2 Samuel 7:
Ðe nya ‘nɔvi’ si wozã le afi sia ate ŋu afia Yesu fe nusrɔ̃lawo alo gbɔgbɔmenɔviwoa? Esia mewɔ ɖeka kple Ŋɔŋlɔawo o, elabe Biblia gblɔ be ɣeaɖeɣi la, “nɔviawo mexɔ edzi se o.” (Yohanes 7:5) Biblia de vovototo Yesu nɔviwo kple efe nusrɔ̃lawo dome.
Ame aɖewo hã gblɔna be Yesu nɔviŋutsu siwo wowɔnɛ la woe nye efe fometɔ kpamkpamwo fe viwo. Ke hã le Hela Ŋɔŋlɔawo me la, menye nya ɖekae wozãna na “nɔvi,” “fometɔ,” kple “fometɔ fe vi” o. (Luka 21:16; Kolosetɔwo 4:10) Biblia-ŋutinunyala geɖewo lɔ̃ ɖe edzi be Yesu nɔvi siwo wowɔnɛ le afi sia la fia nɔa fe viŋutsuwo kple nyɔnuwo ŋutɔŋutɔ. Le kpɔɖeŋu me, agbalẽ aɖe (The Expositor’s Bible Commentary) gblɔ be: “Mɔ si ko nu míate ŋu ase nya ‘nɔviwo’ gɔme le wòasɔ wue nye be . . . efia Maria kple Yosef fe viwo, eye le esia ta wonye Yesu nɔ [Maria] fe viwo.” *
^ mm. 3 Enye nyatefe be Biblia yɔ Yesu be ŋugbetɔsrɔ̃, gake nya siwo fo xlã nya mawo ɖee fia be kpɔɖeŋunyagbɔgblɔe.
^ mm. 13 Kpɔ The Gospel According to St. Mark, Second Edition, si Vincent Taylor ŋlɔ, axa 249 kple A Marginal Jew


text: 16 Mlɔeba Yehowa gblɔ na Samuel be: “Ɣekaɣi nànɔ konyi fam le Saul+ ta ase ɖo, evɔ wònye megbee be magaɖu fia ɖe Israel dzi o?+ De ami wò lãdzo la me,+ eye nàdze mɔ. Madɔ wò ɖe Betlehemtɔ Isai+ gbɔ, elabena metia fia na ɖokuinye le viawo dome.”+2 Ke Samuel gblɔ be: “Aleke mawɔ ayi? Ne Saul see la, awum.”+ Eye Yehowa gblɔ nɛ be: “Kplɔ nyivi aɖe ɖe asi, eye nàgblɔ be: ‘Vɔ sa gee meva na Yehowa.’3 Eye nàkpe Isai va vɔsafea; ekema mana nànya nu si nàwɔ. Si ami na ame si dzi matɔ asi na wò la nam.”+4 Samuel wɔ nu si Yehowa gblɔ la. Esi wòva ɖo Betlehem+ eye dumemetsitsiawo kpɔe la, woɖi vo, eya ta wobiae be: “Ŋutifafae nèhe vɛa?”5 Eɖo eŋu be: “Ŋutifafae. Vɔ sa gee meva na Yehowa. Mikɔ mia ɖokuiwo ŋu, ne miava vɔsafea kplim.” Eye wòkɔ Isai kple viawo ŋu hekpe wo va vɔsafea.6 Esi woge ɖe eme, eye wòkpɔ Eliab+ la, egblɔ be: “Vavãe Yehowa fe amesiamina lae nye esi le eŋkume.”7 Ke Yehowa gblɔ na Samuel be: “Mègakpɔ efe dzedzeme kple efe atsudzɔdzɔ o,+ elabena megbee. Elabena menye ale si amegbetɔ kpɔa nue nye ale si Mawu kpɔa nui o, elabena nu si le dzedzem koe amegbetɔ kpɔna, ke Yehowa ya kpɔa keke dzi me ke.”+8 Eye Isai yɔ Abinadab+ wòva to Samuel ŋkume, ke egblɔ be: “Yehowa metia eya hã o.”9 Emegbe Isai na Sama+ va yi, ke egblɔ be: “Yehowa metia eya hã o.”10 Ale Isai na viawo dometɔ adre va to Samuel ŋkume, gake Samuel gblɔ na Isai be: “Yehowa metia wo dometɔ aɖeke o.”11 Eye Samuel bia Isai be: “Viwò ŋutsuviawo katãe nye esia?” Eɖo eŋu be: “Ekpɔtɔ ɖevitɔ+ la, eye ele alẽwo kplɔm.”+ Eye Samuel gblɔ na Isai be: “Dɔ woayi aɖakplɔe vɛ, elabena míanɔ anyi aɖu nu o, va se ɖe esime wòva afi sia hafi.”12 Eya ta edɔ woyi ɖakplɔe vɛ. Ðekakpuia biã, efe ŋkuwo nya kpɔ, eye wòdze ɖeka.+ Eye Yehowa gblɔ be: “Tso nàsi ami nɛ, elabena eyae!”+13 Eya ta Samuel tsɔ lãdzo si me ami le la,+ eye wòsi ami nɛ le nɔviawo ŋkume. Eye Yehowa fe gbɔgbɔ va David dzi tso gbe ma gbe.+ Emegbe Samuel tso hedze mɔ yi Rama.+14 Eye Yehowa fe gbɔgbɔ dzo le Saul dzi,+ eye gbɔgbɔ vɔ̃ɖi aɖe tso Yehowa gbɔ va le fu ɖem nɛ vevie.+15 Eye Saul fe subɔviwo gblɔ nɛ be: “Kpɔ ɖa, gbɔgbɔ vɔ̃ɖi aɖe tso Mawu gbɔ le fu ɖem na wò.16 Mía afetɔ, míeɖe kuku, ɖe gbe na wò subɔvi siwo le ŋkuwòme, ne woadi ŋutsu aɖe si bi ɖe saŋkufofo me nyuie la vɛ.+ Eye ne gbɔgbɔ vɔ̃ɖi si tso Mawu gbɔ la va dziwò la, ekema wòafo saŋku, ne wòaka ɖe eme na wò.”17 Eya ta Saul gblɔ na efe subɔviawo be: “Midi ŋutsu aɖe si nya saŋkufofo nyuie la nam, eye miakplɔe vɛ nam.”18 Subɔviawo dometɔ ɖeka gblɔ nɛ be: “Kpɔ ɖa, mekpɔ Isai, Betlehemtɔ la fe viwo dometɔ ɖeka si bi ɖe saŋkufofo me, dzi le efo eye wònye aʋakalẽtɔ.+ Enya nufofo, eye wòdze ɖeka hã,+ eye Yehowa li kplii.”+19 Eye Saul dɔ ame ɖo ɖe Isai gbɔ be woagblɔ nɛ be: “Ðo viwò David, si le lãhawo gbɔ la ɖem.”+20 Ale Isai kplɔ tedzi ɖeka, eye wòtsɔ abolo kple wain lãgbalẽgolo ɖeka kpakple gbɔ̃vi ɖeka, eye wòtsɔ wo kpe ɖe via David ŋu ɖo ɖe Saul.21 Ale David va Saul gbɔ, eye wòsubɔe.+ Saul va lɔ̃e ŋutɔ, eye wòzu efe adekplɔvi.22 Eya ta Saul dɔ ame ɖo ɖe Isai gbɔ be woagblɔ nɛ be: “Meɖe kuku, na David nanɔ gbɔnye asubɔm, elabena efe nu nyo ŋunye.”23 Eye ne Mawu fe gbɔgbɔ vɔ̃ɖi la va Saul dzi la, ekema David foa saŋku, ale be Saul kpɔa gbɔdzɔe, eye wòkana ɖe eme nɛ, eye gbɔgbɔ vɔ̃ɖi la dzona le edzi.+


text:
Ŋutinya 11: Anyieʋɔ Gbãtɔ La
ÈNYA nu gbãtɔ, si Noa wɔ esime eya kple efe fomea do go tso aɖakaʋua mea? Wowɔ numeme alo nunana aɖe na Mawu. Àte ŋu akpɔ eyama wòle esia wɔm le nɔnɔmetata, si le ete la me. Noa tsɔ lãwo fe nunana sia da akpee na Mawu le esi wòɖe efe fomea tso tsiɖɔɖɔ gã la me ta.
Èxɔe se be Yehowa kpɔ ŋudzedze ɖe nunana la ŋutia? Ẽ. Eyata edo ŋugbe na Noa be yemagatsɔ tsiɖɔɖɔ atsrɔ̃ xexeamee azɔ gbeɖe o.
Etefe medidi o anyigba la dzi fu keŋkeŋ, eye Noa kple efe fomea dze agbe yeye nɔnɔ gɔme le aɖakaʋua godo. Mawu yra wo hegblɔ na wo be: ‘Midzi vi geɖe. Miasɔ gbɔ ɖe edzi vaseɖe esime amewo nayɔ anyigba blibo la katã dzi.’
Gake emegbe ne amewo ase tsiɖɔɖɔ gã la ŋuti nya la, woate ŋu avɔ̃ be tsiɖɔɖɔ ma fomevi agava ake. Eyata Mawu ɖo nane anyi, esi aɖo ŋku efe ŋugbedodo dzi na amewo be yemagana tsiɖɔɖɔ naɖe anyigba blibo la katã azɔ gbeɖe o. Ènya nusi wòɖo ɖi be wòaɖo ŋku edzi na woa? Eyae nye anyieʋɔ.
Zi geɖe la, míekpɔa anyieʋɔ le dzifolilia ŋu ne ŋdɔ ʋu le tsidzadza megbe. Amadede nyui geɖewo nɔa anyieʋɔ me. Èkpɔ ɖe kpɔa? Èkpɔ esi le nɔnɔmetata sia mea?
Mawu gblɔ be: ‘Medo ŋugbe bena, tsiɖɔɖɔ magatsrɔ̃ amewo kple lãwo katã azɔ gbeɖe o. Metsɔ nye anyieʋɔ ɖo alilikpowo ŋu. Eye ne anyieʋɔ ɖi la, makpɔe, eye maɖo ŋku nye ŋugbedodo sia dzi.’
Eyata ne èkpɔ anyieʋɔ aɖe la, nuka dzie wòɖoa ŋkue na wò? Ehẽ, Mawu fe ŋugbedodo be, yemagatsɔ tsiɖɔɖɔ atsrɔ̃ xexeamee azɔ gbeɖe o.
Mose I, 8:18-22; 9:9-17.
Nyabiabiawo
- Abe alesi wòdze le nɔnɔmetataa me ene la, nu gbãtɔ kae Noa wɔ esime wòdo go tso aɖakaʋua me?
- Se kae Mawu de na Noa kple efe fomea le Tsiɖɔɖɔa megbe?
- Ŋugbe kae Mawu do?
- Ne míekpɔ anyieʋɔ la, nuka dzie wòle be wòaɖo ŋkui na mí?
Nyabiabia bubuwo
- Xlẽ Mose I, 8:18-22.
Aleke míate ŋu ado “ʋeʋẽ lilili” na Yehowa egbeae? (Mose I, 8:21; Heb. 13:15, 16)
Nukae Yehowa de dzesii le amegbetɔ fe dzimesusu ŋu, eye nuka ŋue wòle be esia nana míanɔ ŋudzɔ ɖo? (Mose I, 8:21; Mat. 15:18, 19)
- Xlẽ Mose I, 9:9-17.
Nubabla kae Yehowa wɔ kple nuwɔwɔ siwo katã le anyigba dzi? (Mose I, 9:10, 11)
Ɣeyiɣi didi kae anyieʋɔ nubabla la anɔ anyi ase ɖo? (Mose I, 9:16)


text:
Yesue Nye Mawu Ŋusẽkatãtɔa?
Ale si Bibia ɖo eŋui
Yesu fe futɔwo tsɔ nya ɖe eŋu be etsɔ eɖokui sɔ kple Mawu. (Yohanes 5:18; 10:30-33) Ke hã Yesu megblɔ kpɔ be yele tasɔsɔ me kple Mawu Ŋusẽkatãtɔ la o. Egblɔ be: “
Fofo la lolo wum.”—Yohanes 14:28.
Yesu yomedzelawo mebu Yesu be esɔ kple Mawu Ŋusẽkatãtɔ la o. Le kpɔɖeŋu me, apostolo Paulo ŋlɔ ɖi be esi wofɔ Yesu ɖe tsitre megbe la, “
Mawu [do Yesu] ɖe dzi wòle nɔfe kɔkɔ aɖe.” Eme kɔ fãa be Paulo mebui be Yesue nye Mawu Ŋusẽkatãtɔ la o. Ne menye nenema o la, aleke wɔ Mawu agado Yesu ɖe dzi wòava nɔ ɖofe kɔkɔ?—Filipitɔwo 2:9.


text:
Ŋutinya 20: Dina Ge Ðe Xaxa Me
ÈKPƆ amesiwo gbɔ Dina yina la? Eyina nyɔnuvi, siwo le Kanaan-nyigba dzi la dometɔ aɖewo gbɔ. Ðe fofoa Yakob akpɔ dzidzɔ ɖe esia ŋutia? Be nàte ŋu aɖo nyabiabia sia ŋuti la, dze agbagba nàɖo ŋku alesi Abraham kple Isak wosusu le Kanaan-nyɔnuwo ŋu la dzi.
Ðe Abraham di be ye vi Isak naɖe Kanaan-nyɔnuvi aɖe mahã? Ao, medi o. Ðe Isak kple Rebeka wodi be wo vi Yakob naɖe Kanaan-nyɔnuvi aɖe mahã? Ao, womedi o. Ènya nusitaea?
Elabena Kanaantɔ siawo dea ta agu na alakpamawuwo. Womenye ame ɖɔʋuwo be woadze xɔlɔ̃ wo vevie o. Eyata míate ŋu aka ɖe edzi be manyo Yakob ŋu be vianyɔnuvia nanɔ xɔlɔ̃ wɔm kple Kanaantɔwo fe nyɔnuvi siawo o.
Eva dzɔ vavã be Dina ge ɖe xaxa me. Èkpɔ Kanaan-ŋutsu ma, si le Dina kpɔm tututu le nɔnɔmetataa me la? Eŋkɔe nye Sixem. Gbeɖeka esi Dina ɖi tsa va la, Sixem lé Dina hezi edzi, eye wòdɔ kplii. Esia nye nu gbegblẽ, elabena ŋutsu kple nyɔnu, siwo nye srɔ̃tɔwo koe kpɔ mɔ adɔ wo nɔewo gbɔ. Nu baɖa sia, si Sixem wɔ ɖe Dina ŋuti la he afɔku bubuwo vɛ.
Esi Dina nɔviŋutsuwo se nusi dzɔ la, wodo dziku vevie ŋutɔ. Wo dometɔ eve, Simeon kple Lewi do dziku vevie ale gbegbe be wotsɔ yiwo, eye woge ɖe dua me hedze ŋutsuawo dzi le vo me. Wo kple wo nɔvi ŋutsuawo wu Sixem, kple ŋutsu bubuawo katã. Yakob do dziku le esi viaŋutsuawo wɔ nu vlo sia ta.
Nukae he afɔku siawo katã vɛ? Esi Dina dze xɔlɔ̃ amesiwo meɖoa to Mawu fe se o la tae. Ðe míadi be míadze xɔlɔ̃ mawo fomevia?
Mose I, 34:1-31.
Nyabiabiawo
- Nukatae Abraham kple Isak medi be yewo viwo naɖe srɔ̃ le Kanaantɔwo dome o?
- Ðe wònyo Yakob ŋu be vianyɔnua nɔ xɔlɔ̃ wɔm kple Kanaantɔwo fe nyɔnuviwoa?
- Ŋutsu kae ma le Dina kpɔm tututu le nɔnɔmetataa me, eye nu gbegblẽ kae wòwɔ?
- Nukae Dina nɔviŋutsu siwo nye Simeon kple Lewi wɔ esi wose nusi dzɔ la?
- Ðe Yakob kpɔ dzidzɔ ɖe nusi Simeon kple Lewi wɔ la ŋua?
- Aleke wɔ afɔku sia katã va ɖo fomea me?
Nyabiabia bubuwo
- Xlẽ Mose I, 34:1-31.
Zi gbãtɔe nye ema Dina de ha kple Kanaan-nyɔnuviwoa? Ðe eme. (Mose I, 34:1)
Nukatae wònye Dina ŋutɔe wɔe be wogblẽe? (Gal. 6:7)
Aleke sɔhɛ siwo li egbea ate ŋu aɖee afiae be yewotsɔ nusi dzɔ ɖe Dina dzi la abe nuxlɔ̃amekpɔɖeŋu ene? (Lod. 13:20; Kor. I, 15:33; Yoh. I, 5:19)


text:
JANUARY 21, 2015
POLAND
Ame Siwo Tsi Agbe Le Auschwitz Aɖu Wofe Ðeɖekpɔkpɔ Ƒe Ƒe 70 Lia, Woaɖo Ŋku Yehowa Ðasefowo Hã Dzi
WARSAW (VARSOVIE) le Poland (Pologne)
Auschwitz-Birkenau fe Blemanudzraɖofe kple Auschwitz Dukɔwo Dome Adaŋudeha woe le ɖoɖo wɔm ɖe wɔnaa ŋu. Wokpɔ mɔ be Polandtɔwo fe dukplɔla Bronisław Komorowski ava wɔna la tefe eye xexemedukɔ vovovowo hã aɖo wofe dziɖuɖumegãwo ɖa.
Auschwitz le Oświęcim, si nye Poland-du aɖe si Nazitɔwo xɔ le Xexemeʋa II lia me fe golɔgoe aɖe me. Le gɔmedzedzea me esi Germanytɔwo ɖo fuwɔamegakpɔ sia le June 1940 me la, wokplɔ Polandtɔ 700 va de ga le afi sia. Auschwitz fuwɔamegakpɔ la va keke ta kabakaba, eye wova ɖo gaxɔ gã 40 kple gaxɔ sue gbogbo aɖewo ɖe eme. Ame 20,000 aɖewo kuna le Auschwitz-Birkenau fe aɖiyaxɔ eneawo me gbe sia gbe. Woɖo ame miliɔn ɖeka kple akpe alafa ɖeka ya teti ɖe Auschwitz le fe atɔ̃ siwo wowɔ fu amewo le afi ma la me. Ame siawo dometɔ 400 kple edzivɔ nye Yehowa Ðasefowo.
Wogblɔ le Auschwitz-Birkenau fe Blemanudzraɖofea fe nyatakakadzraɖofe be: “Ŋutinyagbalẽ siwo fo nu tso Auschwitz Fuwɔamegakpɔa ŋu mefo nu boo tso Yehowa Ðasefo (siwo woyɔna le asaɖa la fe nuŋlɔɖiwo me be [Nusrɔ̃viwo]) siwo wolé de ga le wofe mawusubɔsubɔ ta la ŋu o, negbe nya ʋɛ aɖewo ko wogblɔ tso wo ŋu. Ehiã be míatsɔ ɖe le gamenɔla siawo hã fe nya me le ale si wote ŋu lé wofe agbe nyui nɔnɔ fe dzidzenuwo me ɖe asi sesĩe le nɔnɔme sesẽ siwo me woto le fuwɔamegakpɔa me la ta.” Blemanudzraɖofea fe nuŋlɔɖiwo ɖee fia be Yehowa Ðasefowo nɔ gamenɔla gbãtɔ siwo woɖo ɖe Auschwitz la dome. Yehowa Ðasefo alafa geɖe siwo woɖo ɖe gaxɔ sia me la dometɔ 35 le alafa me ku tsi afi sia.
Nazi-dziɖuɖua tɔ ŋku Yehowa Ðasefowo le fe 1933 fe gɔmedzedze eye woxe mɔ ɖe habɔbɔ sia nu le Germany-dukɔa katã me. Ðasefoawo fe agbenɔnɔ kple wofe nuwɔna mesɔ ɖe Nazitɔwo fe susuwo nu o. Le kpɔɖeŋu me, wobia tso amewo katã si be woagblɔ “Heil Hitler!,” gake Ðasefowo ya mate ŋu agblɔ nya sia o. Ðasefoawo bunɛ be bubu sia gbegbe dede Hitler ŋu nye nutefemawɔmawɔ na Mawu. Ðasefoawo gbe hã be yewomawɔ asrafodɔ aɖeke o, esia na be dziɖuɖua bua wo be wolé fu dukɔa. Andrzej Szalbot si wolé yi Auschwitz le fe 1943 me esime wòxɔ fe 19 la gblɔ be: “Woɖoa ame siwo gbe be yewomawɔ asrafodɔ o la ɖe fuwɔamegakpɔ me.” Wodoa ŋugbe na Yehowa Ðasefowo be ne wode asi agbalẽ te be yewomeganye habɔbɔa me tɔ o eye wogblɔ be Ðasefoawo fe nufiafiawo mesɔ o la, yewoaɖe asi le wo ŋu enumake. Afetɔ Szalbot gbe asidede agbalẽa te.
Wozã ŋɔŋlɔdzesi kpui si nye “IBV” na Yehowa Ðasefowo le Nazi-dziɖuɖua fe nuŋlɔɖiwo me. Ŋɔŋlɔdzesi sia fia Dukɔwo Dome Biblia Nusrɔ̃viwo Ƒe Habɔbɔ (efe Germanygbe me tɔe nye Internationale Bibelforscher-Vereinigung). Nazitɔwo bia tso Ðasefoawo si be woade dzesidevɔ dzẽ si le dzogoe etɔ̃ me ɖe wofe gaxɔmenɔwu ŋu. Dzesi sia kpe ɖe Ðasefoawo ŋu le gakpɔa me wokpɔa wo nɔviwo dzea sii bɔbɔe. Fiẽ sia fiẽ hafi gamenɔlawo nava fo fu be woayɔ wo ŋkɔ la, Ðasefoawo kpena dea dzi fo na wo nɔewo. Wokpena le adzame hã dzroa Biblia me kple gamenɔla bubu siwo dzi Ðasefoawo fe dɔmenyonyo kple xɔse wɔ dɔ ɖo. Gamenɔla geɖewo va zu Yehowa Ðasefowo le Auschwitz fuwɔamegakpɔa me.
Le Memleɖa, January 27, 1945 fe ŋdi la, Soviet-dziɖuɖua fe Asrafoha Dzĩ va ɖo Oświęcim. Le ɣetrɔ ga 3 la, Soviet-dziɖuɖua fe aʋakɔa naa ablɔɖe gamenɔla 7,000 siwo le Auschwitz I, Auschwitz II (Birkenau) kple Auschwitz III (Monowitz).
Yehowa Ðasefo si ŋkɔe nye Stanisław Zając nɔ ame akpe geɖe siwo dzi Nazitɔwo zi be woadzo le Auschwitz fuwɔamegakpɔa me hafi Asrafoha Dzĩa nava ɖo la dome. Afetɔ Zając kple gamenɔla siwo ade 3,200 ʋu tso asaɖa sue si nye Jaworzno me hezɔ kuzɔli dziŋgɔ ma to sno dziŋɔ ma me. Wobu akɔnta be gamenɔla siwo tso asaɖa ma me la dometɔ siwo tsi agbe le ŋkeke etɔ̃ fe azɔli ma me va ɖo Blechhammer, si nye Auschwitz fe asaɖa sue aɖe si le ave me la mede 2,000 o. Le nu siwo Afetɔ Zając ŋlɔ ɖi ku ɖe nudzɔdzɔ ma ŋu me la, efo nu tso aʋa aɖe si fe ati le asaɖa la me eye eya kple gamenɔla bubuwo be ɖe asaɖa la me ŋu. Egblɔ be: “Míekpɔ aʋawɔʋuwo va nɔ yiyim, gake mía dometɔ aɖeke mete ŋu do dzi be yeakpɔ ɖa be ame kawo wonye mahã o. Le ŋufɔke fe ŋdi la, míede dzesii be Russiatɔwoe. . . . Russiatɔwo xɔ avea me katã, eye gbe ma gbee fu dziŋɔ siwo mekpe le asaɖa ma me la wu enu.”
Le fe sia me la, woawɔ takpekpe kple ɖeɖefia siwo ku ɖe ablɔɖekpɔkpɔ le Auschwitz fe fe 70 lia ɖuɖu ŋu le January 27 le du vovovo me le xexea me godoo.
Wofe Kadodowo:
Xexea Me Godoo: J. R. Brown, Office of Public Information, tel. +1 718 560 5000
Germany: Wolfram Slupina, tel. +49 6483 41 3110
Poland: Ryszard Jabłoński, tel. +48 608 555 097


text:
Ŋutinya 78: Asinuŋɔŋlɔ le Gli Ŋu
NUKAE dzɔdzɔm le afisia? Ameawo ɖo nuɖukplɔ̃ gã aɖe. Babilon-fia la yɔ amedzro vevi akpe ɖeka va nuɖufee. Wole sikakplu kple agba, siwo wotsɔ le Yehowa fe gbedoxɔ me le Yerusalem la zãm. Gake kasia, ame fe asibidewo koe dze le ya me hete nuŋɔŋlɔ ɖe glia ŋu. Amesiame vɔ̃ ŋutɔ!
Nebukadnezar fe tɔgbuiyɔvi Belsazar ye nye fia fifia. Edo ɣli be woakplɔ yefe nunyalawo vɛ. Fia la gblɔ be: ‘Amesi te ŋu xlẽ nuŋɔŋlɔ sia eye wòɖe egɔme nam la, woana nu geɖee; eye wòanye dziɖula vevitɔ etɔ̃lia le fiaɖufe la me.’ Gake nunyalawo dometɔ aɖeke mete ŋu xlẽ nuŋɔŋlɔ si le glia ŋu alo ɖe egɔme o.
Fia la dada se ɣli la, eye wòva nuɖuxɔ gã la me. Egblɔ na fia la be: ‘Taflatse mègavɔ̃ o. Ame aɖe le wò fiaɖufea me, si nya mawu kɔkɔeawo. Esi tɔgbuiwò Nebukadnezar nye fia la, eɖoe amegãe ɖe efe nunyalawo katã nu. Eŋkɔe nye Daniel. Na woayɔe vɛ, eye aɖe nusiawo katã gɔme na wò.’
Enumake wokplɔ Daniel vɛ. Esi Daniel gbe be yemaxɔ nunana aɖeke o megbe la, edze egɔme gblɔ nusita Yehowa ɖe Belsazar tɔgbui Nebukadnezar ɖa be maganye fia o la. Daniel gblɔ be: ‘Dadalae wònye, eyata Yehowa he to nɛ.’
Daniel gblɔ na Belsazar be: ‘Gake wò la, ènya nusiwo katã dzɔ ɖe edzi; gake nègale dadam abe Nebukadnezar ene. Èlɔ kpluwo kple agbawo tso Yehowa fe gbedoxɔ la me heno nu le wo me. Èkafu ati kple kpe fe mawuwo, eye mède bubu mía Wɔla Gã la ŋu o. Ema tae Mawu dɔ asi la ɖa be wòaŋlɔ nya siawo.’
Daniel gblɔ be: ‘Nusi woŋlɔ lae nye esi: “MENE, MENE, TEKEL, UFARSIN.”’
‘MENE gɔmee nye, Mawu xlẽ wò fiaɖufe fe ŋkekewo, eye wòhee va nuwuwui. TEKEL gɔmee nye, woda wò le nudanu me, eye nèle hodzoe. UFARSIN gɔmee nye, wotsɔ wò fiaɖufe na Mediatɔwo kple Persiatɔwo.’
Esime Daniel nɔ nu fom la, Mediatɔwo kple Persiatɔwo ho ɖe Babilon ŋu gɔ̃ hã xoxo. Woxɔ du la hewu Belsazar. Asinuŋɔŋlɔ si le glia ŋu la va eme le zã ma ke me! Gake nukae dzɔdzɔ ge ɖe Israel-viwo dzi azɔ? Míele ekpɔ ge fifia; gake gbã la, na míakpɔ nusi dzɔ ɖe Daniel dzi la ɖa.
Daniel 5:1-6:1.
Nyabiabiawo
- Nukae dzɔ esi Babilon-fia ɖo nuɖukplɔ̃ gã aɖe hezã kplu kple agba siwo wotsɔ le Yehowa fe gbedoxɔa me le Yerusalem?
- Nya kae Belsazar gblɔ na efe nunyalawo, gake nukae wodo kpo wɔwɔ?
- Nukae fia la dada gblɔ nɛ be wòawɔ?
- Le nya si Daniel gblɔ na fia la nu la, nukatae Mawu dɔ asia wòva ŋlɔ nu ɖe glia ŋu?
- Aleke Daniel ɖe nya siwo woŋlɔ ɖe glia ŋu la gɔmee?
- Nukae dzɔ esime Daniel nɔ nu fom?
Nyabiabia bubuwo
- Xlẽ Daniel 5:1-6:1.
Gblɔ vovototo si le mawuvɔvɔ̃ kpakple vɔvɔ̃ si ɖo Belsazar esime wòkpɔ asinuŋɔŋlɔ le glia ŋu dome míase. (Dan. 5:6, 7; Ps. 19:10; Rom. 8:35-39)
Aleke Daniel ɖe dzinɔamefo fia esime wònɔ nu fom na Belsazar kple efe ame veviawo? (Dan. 5:17, 18, 22, 26-28; Dɔw. 4:29)
Mɔ ka nue Daniel ta 5 he susu yi Yehowa fe xexeame katã fe dziɖulanyenye dzi le? (Dan. 4:14, 22; 5:21)


text:
TA ENYILIA
Nukae Nye Mawu fe Fiaɖufe La?
Nukae Biblia gblɔ na mí tso Mawu fe Fiaɖufea ŋu?
Nukae Mawu fe Fiaɖufea awɔ?
Ɣekaɣie Fiaɖufea ana woawɔ Mawu fe lɔlɔ̃nu le anyigba dzi?
1. Gbedodoɖa xɔŋkɔ ka mee míadzro fifia?
AME miliɔn geɖe siwo le xexeame nya gbedodoɖa si ame geɖe yɔna be Mía Fofo si Le Dzifo, alo Afetɔ fe Gbedodoɖa, la nyuie. Enye gbedodoɖa xɔŋkɔ aɖe si Yesu Kristo ŋutɔ fia be wòanye kpɔɖeŋu na mí. Gɔmesese nyui aɖee le gbedodoɖa ma ŋu, eye eme nubiabia etɔ̃ gbãtɔawo me dzodzro akpe ɖe ŋuwò nàsrɔ̃ nu geɖe le nusi tututu Biblia fia ŋu.
2. Nusiwo Yesu fia efe nusrɔ̃lawo be woado gbe ɖa abia dometɔ etɔ̃ enye kawo?
2 Le kpɔɖeŋugbedodoɖa sia fe gɔmedzedze la, Yesu fia efe nyaselawo be: “Miawo mido gbe ɖa ale: Mía Fofo, si le dzifowo! Wò ŋkɔ ŋuti nakɔ! Wò fiaɖufe nava! Woawɔ wò lɔlɔ̃nu le anyigba dzi, sigbe alesi wowɔna le dzifo ene!” (Mateo 6:9-13) Gɔmesese kae le nubiabia etɔ̃ mawo ŋu?
3. Nukawoe wòle be míanya ku ɖe Mawu fe Fiaɖufea ŋu?
3 Míesrɔ̃ nu geɖe ku ɖe Mawu fe ŋkɔ Yehowa ŋu xoxo. Eye míedzro Mawu fe lɔlɔ̃nu—nusiwo wòwɔ kple nusiwo wòava wɔ na amefomea—fe akpa aɖewo hã me. Gake nukae Yesu wɔnɛ esi wòfia mí be míado gbe ɖa abia be: “Wò fiaɖufe nava”? Nukae nye Mawu fe Fiaɖufe la? Aleke efe vava akɔ Mawu fe ŋkɔ ŋu, alo awɔe kɔkɔe? Eye aleke Fiaɖufea fe vava do fome kple Mawu fe lɔlɔ̃nu wɔwɔe?
NUSI MAWU ƑE FIAÐUƑEA NYE
4. Nukae nye Mawu fe Fiaɖufe la, eye amekae nye efe Fia?
4 Mawu fe Fiaɖufea nye dziɖuɖu si Yehowa Mawu ɖo anyi eye wòtia amesi nye efe Fia. Ke amekae nye Mawu fe Fiaɖufea fe Fia? Eyae nye Yesu Kristo. Yesu nye Fia si de ŋgɔ kura wu amegbetɔ dziɖula ɖesiaɖe, eye eyae woyɔ be “fiawo dzi fia, afetɔwo dzi Afetɔ.” (Timoteo I, 6:15) Eya sie ŋusẽ le be wòawɔ nu nyuiwo na amefomea wòayi ŋgɔ kura wu nusi amegbetɔwo fe dziɖula ɖesiaɖe, wofe dziɖula nyuitɔ kekeake gɔ̃ hã, ate ŋu awɔ.
5. Afikae Mawu fe Fiaɖufea anɔ hafi aɖu dzi, eye nuka dzie wòaɖu?
5 Afikae Mawu fe Fiaɖufea anɔ hafi aɖu dzi? Enyo, afikae Yesu le? Àɖo ŋku edzi be míesrɔ̃e va yi be wowui le fuwɔameti ŋuti, eye wofɔe ɖe tsitre emegbe. Le ema megbe kpuie la, elia yi dzifo. (Dɔwɔwɔwo 2:33) Eyata afimae Mawu fe Fiaɖufea le—le dzifo. Esia tae Biblia la yɔe be “dzifofiaɖufe” ɖo. (Timoteo II, 4:18) Togbɔ be dzifoe Mawu fe Fiaɖufea le hã la, aɖu anyigba bliboa dzi.—Nyaɖeɖefia 11:15.
6, 7. Nukae na Yesu nye Fia si to vovo kura?
6 Nukae na Yesu nye Fia si to vovo kura? Susu ɖekae nye be maku akpɔ gbeɖe o. To vovo na amegbetɔ siwo nye fiawo la, Biblia la yɔ Yesu be “amesi ko si makumakunyenye le, amesi nɔa anyi le kekeli, si ŋu womate ŋu ate ɖo o la me.” (Timoteo I, 6:16) Esia fia be nu nyui siwo katã Yesu wɔna la anɔ anyi ɣesiaɣi. Eye míenya nyuie be nu gã wɔnukuwoe wòawɔ na amewo.
7 De ŋugble le Biblia fe nyagblɔɖi sia si ku ɖe Yesu ŋu kpɔ, esi gblɔ be: “Yehowa fe gbɔgbɔ, si nye nunya kple gɔmesese fe gbɔgbɔ, adaŋudede kple ŋusẽ fe gbɔgbɔ, sidzedze kple Yehowa vɔvɔ̃ fe gbɔgbɔ la, anɔ edzi. Yehowa vɔvɔ̃ fe nu anyo eŋu, madrɔ̃ ʋɔnu ɖe nusi efe ŋku le kpɔkpɔm la nu o, eye matso afia ɖe nusi efe to le sesem la nu o. Adrɔ̃ ʋɔnu na ame dahewo le dzɔdzɔenyenye me, eye wòatso afia na anyigba dzi hiãtɔwo ɖe etefe.” (Yesaya 11:2-4) Nya mawo na kakaɖedzi mí be Yesu anye Fia dzɔdzɔe kple nublanuikpɔla si aɖu amewo dzi le anyigba dzi. Àdi be yeanɔ dziɖula nyui sia fe fiaɖuɖu tea?
8. Amekawoe aɖu fia kple Yesu?
8 Mawu fe Fiaɖufea ŋuti nyatefenya bubu aɖe hãe nye si: Menye Yesu ɖeka koe aɖu fia o. Hatidziɖulawo anɔ esi. Le kpɔɖeŋu me, apostolo Paulo gblɔ na Timoteo be: “Ne míedo dzi la, míaɖu fia hã kpakplii.” (Timoteo II, 2:12) Ẽ, Paulo, Timoteo, kple nutefewɔla bubu siwo Mawu tia la aɖu fia kple Yesu le Dzifofiaɖufea me. Ame neni sie mɔnukpɔkpɔ tɔxɛ ma asu?
9. Ame nenie aɖu fia kple Yesu, eye ɣekaɣie Mawu dze wo tiatia gɔme?
9 Abe alesi míekpɔe le agbalẽ sia fe Ta 7 lia me ene la, woɖe ŋutega aɖe fia apostolo Yohanes si me wòkpɔ “alẽvi la [Yesu Kristo] le tsitre ɖe Zion-to la dzi [efe ŋutikɔkɔe nɔfe le dzifo], eye ame akpe alafa ɖeka blane vɔ ene, siwo fe ŋgonu woŋlɔ efe ŋkɔ kple Fofoa fe ŋkɔ ɖo la, le eŋu.” Amekawoe nye ame 144,000 mawo? Yohanes ŋutɔ yi edzi ɖe amesiwo wonye la fia mí esi wògblɔ be: “Amesiawo dzea Alẽvi la yome yia afisiafi, si wòyina. Amesiawo la, wofle wo tso amewo dome, be woanye ŋgɔgbetɔwo na Mawu kple alẽvi la.” (Nyaɖeɖefia 14:1, 4) Ẽ, woawoe nye Yesu Kristo yomedzela wɔnutefe siwo wotia etɔxɛe be woayi ava ɖu fia kplii le dzifo. Ne wofɔ wo ɖe tsitre tso ku me yi dzifo la, woa kple Yesu “woaɖu fia [ɖe] anyigba la dzi.” (Nyaɖeɖefia 5:10) Tso apostoloawo fe ŋkekeawo me kee Mawu dze Kristotɔ wɔnutefewo tiatia gɔme be wofe xexlẽme nade ame 144,000.
10. Nukatae ɖoɖo si wowɔ be Yesu kple ame 144,000 la naɖu amefomea dzi nye ɖoɖo si me lɔlɔ̃ le?
10 Ðoɖo si wowɔ be Yesu kple ame 144,000 la naɖu amefomea dzi nye ɖoɖo si me lɔlɔ̃ le ŋutɔ. Susu siwo tae dometɔ ɖekae nye be Yesu ŋutɔ nye amegbetɔ kpɔ hekpe fu hã kpɔ. Paulo gblɔ le Yesu ŋu be menye amesi “mate ŋu anya míafe gbɔdzɔgbɔdzɔwo na mí o lae le mía si o, ke boŋ enye amesi wote kpɔ le nuwo katã me, abe míawo ke ene, negbe nuvɔ̃ koe mele eŋu o.” (Hebritɔwo 4:15; 5:8) Amesiwo aɖu fia kplii hã nye amegbetɔ siwo do dzi to fukpekpewo me. Hekpe ɖe eŋu la, blibomademade fe nɔnɔmewo ɖe fu na wo eye wokpe dɔléle fomevi vovovowo fe fu. Eyata míate ŋu aka ɖe edzi be woase kuxi siwo katã me tom amegbetɔwo le la gɔme godoo!
NUKAE MAWU ƑE FIAÐUƑEA AWƆ?
11. Nukatae Yesu gblɔ na efe nusrɔ̃lawo be woado gbe ɖa be woawɔ Mawu fe lɔlɔ̃nu bliboe le dzifo?
11 Esime Yesu nɔ nu fiam efe nusrɔ̃lawo be woado gbe ɖa abia be Mawu fe Fiaɖufea nava la, egblɔ hã be woado gbe ɖa abia be woawɔ Mawu fe lɔlɔ̃nu “le anyigba dzi, sigbe alesi wowɔna le dzifo ene!” Dzifoe Mawu le, eye efe dɔla wɔnutefewo wɔa efe lɔlɔ̃nu ɣesiaɣi le afima. Gake le agbalẽ sia fe Ta 3 lia me la, míesrɔ̃e be dɔla vɔ̃ɖi aɖe dzudzɔ Mawu fe lɔlɔ̃nu wɔwɔ eye wòna Adam kple Xawa wɔ nuvɔ̃. Le Ta 10 lia me la, míava srɔ̃ nu geɖe le nusi Biblia fia ku ɖe dɔla vɔ̃ɖi ma, si woyɔna be Satana Abosam, ŋu. Woɖe mɔ na Satana kple mawudɔla bubu siwo tiae be yewoadze eyome—siwo woyɔna be gbɔgbɔ vɔ̃wo—be woanɔ dzifo vaseɖe ɣeyiɣi aɖe. Eyata menye nuwɔwɔ siwo katã le dzifoe nɔ Mawu fe lɔlɔ̃nu wɔm ɣemaɣi o. Gake nɔnɔmea ava trɔ ne Mawu fe Fiaɖufea dze dziɖuɖu gɔme. Yesu Kristo, si nye Fia yeye si woɖo zi dzi, awɔ aʋa kple Satana.—Nyaɖeɖefia 12:7-9.
12. Nudzɔdzɔ vevi eve kawo ŋue wofo nu tsoe le Nyaɖeɖefia 12:10?
12 Nyagblɔɖinya siwo gbɔna la ɖɔ nusi adzɔ, be: “Mese gbe gã aɖe le dzifo le gbɔgblɔm bena: Azɔ xɔname kple ŋusẽ kpakple fiaɖufe la zu mía Mawu la tɔ, eye ŋusẽ la zu efe Kristo la tɔ; elabena wotsɔ mía nɔviwo nutsola [Satana], si nɔa wo nu tsom le Mawu fe ŋku me zã kple keli la, fu gbe.” (Nyaɖeɖefia 12:10) Ède dzesi nudzɔdzɔ vevi eve aɖewo le mawunyakpukpui ma mea? Gbã, Mawu fe Fiaɖufe si le Yesu Kristo si me la dze dziɖuɖu gɔme. Evelia, wonyã Satana ɖa le dzifo ɖo ɖe anyigba dzi.
13. Nukae do tso Satana nyanya ɖa le dzifo me?
13 Nukae do tso nudzɔdzɔ eve mawo me? Ku ɖe nusi dzɔ le dzifo ŋu la, míexlẽ be: “Eyata dzi nedzɔ mi, mi dzifowo kple amesiwo nɔ wo me la!” (Nyaɖeɖefia 12:12) Ẽ, mawudɔla wɔnutefe siwo le dzifo tso aseye elabena wonyã Satana kple efe gbɔgbɔ vɔ̃wo ɖa, ale be azɔ la, amesiame si le dzifo nye nutefewɔla na Yehowa Mawu. Ŋutifafa blibo si me magblẽ o kple ɖekawɔwɔ ye va xɔ afima azɔ. Wole Mawu fe lɔlɔ̃nu wɔm le dzifo azɔ.
14. Nukae dzɔ esi wonya Satana ɖo ɖe anyigba dzi?
14 Gake aleke nuwo le le anyigba dzi? Biblia gblɔ be: “Baba na anyigba kple atsiafu; elabena Abosam ɖi va mia gbɔ, eye dzi le ekum ŋutɔ; elabena enyae be, vovoɣi vi aɖe ko yekpɔ.” (Nyaɖeɖefia 12:12) Satana do dziku heliheli be wonyã ye ɖa le dzifo eye be ɣeyiɣi vi aɖe koe susɔ na ye. Etsɔ efe dzikua he fukpekpe alo nɔnɔme siwo na wodo “baba” na anyigba la vɛ. Míava srɔ̃ nu geɖe tso “baba” si wodo na mí ŋu le ta si kplɔe ɖo me. Gake esi ema le susu me na mí la, míate ŋu abia be, Aleke Fiaɖufea ana woawɔ Mawu fe lɔlɔ̃nu le anyigba dzii?
15. Nukae nye Mawu fe lɔlɔ̃nu ku ɖe anyigba la ŋu?
15 Ðo ŋku Mawu fe lɔlɔ̃nu na anyigba la dzi. Èsrɔ̃ nu tso esia ŋu le Ta 3 lia me. Mawu ɖee fia le Eden-bɔa me be yefe lɔlɔ̃nu na anyigba sia enye be wòazu paradiso si me yɔ kple amegbetɔfome dzɔdzɔe siwo maku akpɔ o. Satana na Adam kple Xawa wɔ nuvɔ̃, eye emae na Mawu fe lɔlɔ̃nu na anyigba la me vava he ɖe megbe vie, ke hã efe tameɖoɖo metrɔ o. Eganye Yehowa fe tameɖoɖo kokoko be “ame dzɔdzɔewo [nanyi] anyigba la dome, eye woanɔ edzi tegbee.” (Psalmo 37:29) Mawu fe Fiaɖufeae ana ema nava eme. Aleke wòawɔe?
16, 17. Nukae Daniel 2:44 na míenya ku ɖe Mawu fe Fiaɖufea ŋu?
16 De ŋugble le nyagblɔɖi si le Daniel 2:44 ŋu kpɔ. Míexlẽ le afima be: “Le fia mawo ŋɔli la dzifo fe Mawu la aɖo fiaɖufe aɖe anyi, si matsrɔ̃ gbeɖegbeɖe o, eye efe fiaɖufe mayi ɖe dukɔ bubu aɖeke si me o; agbã fiaɖufe mawo katã, eye wòagblẽ wo, ke eya ŋutɔ anɔ anyi tegbee.” Nukae nya siawo fia mí tso Mawu fe Fiaɖufea ŋu?
17 Gbã, ena míenya be woaɖo Mawu fe Fiaɖufea anyi “le fia mawo ŋɔli,” alo esime fiaɖufe bubuwo kpɔtɔ li. Evelia, ena míenya be efe Fiaɖufea anɔ anyi tegbee. Dziɖuɖu bubu aɖeke mamui fu anyi ava xɔ ɖe etefe gbeɖe o. Etɔ̃lia, míekpɔe be aʋa adzɔ le Mawu fe Fiaɖufea kple xexe sia me fiaɖufewo dome. Mawu fe Fiaɖufeae aɖu dzi. Mlɔeba la, eya koe anye dziɖuɖu ɖeka kolia si aɖu amefomea katã dzi. Ekema amegbetɔwo ase vivi le dziɖuɖu nyuitɔ kekeake te.
18. Aleke woyɔa aʋa mamlɛtɔ si adzɔ ɖe Mawu fe Fiaɖufea kple xexe sia me dziɖuɖuwo dome?
18 Biblia gblɔ nya geɖe tso aʋa mamlɛtɔ si adzɔ ɖe Mawu fe Fiaɖufea kple xexe sia me dziɖuɖuwo dome ŋu. Le kpɔɖeŋu me, efia mí be ne nuwuwua le afe tum la, gbɔgbɔ vɔ̃wo akaka alakpanyawo ale be woable “xexeame katã fe fiawo.” Ðe susu ka ta? “Bena woafo wo [fia siawo] nu fu hena Mawu, ŋusẽkatãtɔ la, fe ŋkeke gã la fe aʋawɔwɔ.” Woafo anyigba dzi fiawo nu fu ɖe afisi “woyɔna le Hebri-gbe me bena Harmagedon.” (Nyaɖeɖefia 16:14, 16) Nya si wogblɔ le mawunyakpukpui eve mawo mee na woyɔa ʋiʋli mamlɛtɔ si ayi edzi le amegbetɔwo fe dziɖuɖuwo kple Mawu fe Fiaɖufea dome la be Harmagedon-ʋa.
19, 20. Nukawoe na Mawu fe lɔlɔ̃nu wɔwɔ mexɔ anyigba la dzi fifia o?
19 Viɖe kae Mawu fe Fiaɖufea ahe vɛ to Harmagedon-ʋa la wɔwɔ me? Gade ŋugble le nusi nye Mawu fe lɔlɔ̃nu na anyigba sia ŋu ake. Yehowa Mawu fe tameɖoɖoe nye be anyigba dzi nayɔ kple amefomea me tɔ dzɔdzɔe siwo de blibo, siwo subɔa ye le Paradiso me. Nukae na tameɖoɖo ma meva eme fifia o? Gbã la, míenye nuvɔ̃mewo, eye míedzea dɔ hekuna. Gake míesrɔ̃e le Ta 5 lia me be Yesu va ku ɖe mía ta ale be míate ŋu anɔ agbe tegbee. Ðewohĩ èɖo ŋku Yohanes fe Nyanyuia me nya siawo si wòŋlɔ la dzi, be: “Ale gbegbe Mawu lɔ̃a xexeame bena, wòtsɔ ye ŋutɔ fe Tenuvi hena, bena amesiame, si xɔa edzi sena la, mele tsɔtsrɔ̃ ge o, ke boŋ wòakpɔ agbe mavɔ.”—Yohanes 3:16.
20 Kuxi bubu si li enye be ame geɖe le ŋutasẽnu vɔ̃ɖiwo wɔm. Wodaa alakpa, tafaa ame, henɔa agbegbegblẽ. Womedi be yewoawɔ Mawu fe lɔlɔ̃nu o. Woatsrɔ̃ amesiwo katã wɔa nu vɔ̃ɖiwo le Harmagedon-ʋa si Mawu awɔ la me. (Psalmo 37:10) Azɔ hã susu bubu si ta Mawu fe lɔlɔ̃nu wɔwɔ mexɔ anyigba la dzi o enye be dziɖuɖu siwo li la mele kpekpem ɖe amewo ŋu be woawɔ Mawu fe lɔlɔ̃nu o. Ŋusẽ mele dziɖuɖu geɖe ŋu o, wowɔa ŋutasẽnu, alo nufitifiti. Biblia la gblɔ nyatefea tẽ, be: “Amegbetɔ ɖua fia ɖe ame bubuwo dzi hena wofe dzɔgbevɔ̃e.”—Nyagblɔla 8:9.
21. Aleke Fiaɖufea ana woawɔ Mawu fe lɔlɔ̃nu le anyigba dzii?
21 Le Harmagedon megbe la, dziɖuɖu ɖeka, si nye Mawu fe Fiaɖufe la, ko tee amefomea anɔ. Fiaɖufe mae ana Mawu fe lɔlɔ̃nu wɔwɔ naxɔ afe ɖi eye wòahe yayra manyagblɔwo vɛ. Le kpɔɖeŋu me, aɖe Satana kple efe gbɔgbɔ vɔ̃wo ɖa. (Nyaɖeɖefia 20:1-3) Woawɔ ŋusẽ si le Yesu fe vɔsaa ŋu la ŋudɔ ale be amegbetɔ wɔnutefewo magalé dɔ alo aku akpɔ o. Ke boŋ woanɔ agbe tegbee le Fiaɖufea fe dziɖuɖu te. (Nyaɖeɖefia 22:1-3) Woatrɔ anyigba la wòazu paradiso. Eyata Fiaɖufea ana woawɔ Mawu fe lɔlɔ̃nu le anyigba dzi eye wòakɔ Mawu fe ŋkɔ ŋuti. Nukae esia fia? Efia be mlɔeba le Mawu fe Fiaɖufea te la, amesiame si le agbe ade bubu Yehowa fe ŋkɔa ŋu.
ƔEKAƔIE MAWU ƑE FIAÐUƑEA ANA EƑE LƆLƆ̃NU NAVA EME?
22. Nukae na míenya be Mawu fe Fiaɖufea meva esime Yesu nɔ anyigba dzi alo esime wofɔe ɖe tsitre megbe teti o?
22 Esi Yesu gblɔ na eyomedzelawo be woado gbe ɖa abia be “Wò fiaɖufe nava” la, edze fã be Fiaɖufea meva ɣemaɣi o. Ðe Fiaɖufea va esime Yesu lia yi dzifoa? Ao, elabena Petro kple Paulo siaa gblɔ be esi wofɔ Yesu ɖe tsitre megbe la, nyagblɔɖi si le Psalmo 110:1 va eme ɖe eyama dzi, si gblɔ be: “Yehowa gblɔ na nye Afetɔ be: Bɔbɔ nɔ nye nuɖusi me, vaseɖe esime matsɔ wò futɔwo awɔ wò afɔɖodzinui!” (Dɔwɔwɔwo 2:32-35; Hebritɔwo 10:12, 13) Ele be wòalala vaseɖe ɣeyiɣi aɖe.
Le Fiaɖufea fe dziɖuɖu te la, woawɔ Mawu fe lɔlɔ̃nu le anyigba dzi abe alesi wòle le dzifo ene
23. (a) Ɣekaɣie Mawu fe Fiaɖufea dze dziɖuɖu gɔme? (b) Nuka mee míadzro le ta si kplɔ esia ɖo me?
23 Ɣeyiɣi didi kae wòalala ase ɖo? Le fe alafa 19 lia kple 20 lia me la, Biblia nusrɔ̃vi ɖianukwarewo bu akɔnta kpɔe be ɣeyiɣi si wònɔ lalam la awu enu le fe 1914 me. (Kpɔ Megbenyawo le axa 215-18 hena numeɖeɖe ku ɖe fe sia ŋu.) Nusiwo te dzɔdzɔ le xexeame tso fe 1914 me la ɖo kpe edzi be gɔmesese si nɔ Biblia nusrɔ̃vi ɖianukware siawo si la sɔ ɖe enu pɛpɛpɛ. Biblia fe nyagblɔɖiwo me vava ɖee fia be le fe 1914 me la, wotsɔ Kristo ɖo Fiae le Mawu fe Dzifofiaɖufea me eye wòdze dziɖuɖu gɔme. Eyata “vovoɣi vi” si susɔ na Satana la mee míele tso ɣemaɣi. (Nyaɖeɖefia 12:12; Psalmo 110:2) Míate ŋu agblɔe kple kakaɖedzi hã be etefe madidi kura o, Mawu fe Fiaɖufea awɔ afɔɖeɖe siwo hiã bene woawɔ Mawu fe lɔlɔ̃nu le anyigba dzi. Ðe nya siawo medo dzidzɔ na wò oa? Èxɔe se be wonye nyatefea? Ta si kplɔ esia ɖo akpe ɖe ŋuwò nàkpɔe be esiawoe nye nusi tututu Biblia la fia.


text:
Ŋutinya 86: Amesiwo Ɣletivi Fia Mɔe
ÈKPƆ ɣletivi keklẽ ma, si ŋutsu siawo dometɔ ɖeka le asi fiamee la? Ɣletivi la dze esime wodo go le Yerusalem. Amesiawo tso Ɣedzefe, eye wonye ɣletivimefakalawo. Woxɔe se be ɣletivi yeye sia le yewo kplɔm yina ame vevi aɖe gbɔe.
Esi ameawo ɖo Yerusalem la, wobia be: ‘Afikae ɖevi, si ava nye Yudatɔwo fe fia la le?’ “Yudatɔwo” nye ŋkɔ bubu si woyɔna na Israel-viwo. Ŋutsuawo gblɔ be: ‘Míekpɔ ɖevi sia fe ɣletivi la gbã esime míenɔ Ɣedzefe, eye míeva be míade ta agu nɛ.’
Esi Herodes, amesi nye fia le Yerusalem la se esia la, dɔme vee. Medi be fia bubu aɖeke naxɔ ye tefe o. Eyata Herodes yɔ nunɔlagãwo hebia wo be: ‘Afikae woadzi fia, si fe ŋugbe wodo la ɖo?’ Woɖo eŋu be: ‘Biblia la gblɔ be le Betlexem.’
Eyata Herodes yɔ amesiwo tso Ɣedzefe la hegblɔ be: ‘Miyi ɖadi ɖevi la. Ne miekpɔe la, miava gblɔe nam. Medi be nye hã mayi aɖade ta agu nɛ.’ Gake le nyatefe me la, Herodes le ɖevi la dim be yeawu!
Eye ɣletivi la nɔ ŋgɔ na ameawo yi Betlexem, eye wòtɔ ɖe tefe si ɖevia le la tame. Esi ameawo ge ɖe afea me la, wokpɔ Maria kple Yesu, vidzĩe la. Woɖe nunanawo ɖe go hetsɔ na Yesu. Gake emegbe la, Yehowa gblɔ na ŋutsuawo le drɔ̃e me be womegatrɔ yi Herodes gbɔ o. Eyata woto mɔ bubu yi wo de.
Esi Herodes se be amesiwo tso Ɣedzefe la trɔ yi afe la, dɔme vee vevie ŋutɔ. Eyata ede se be woawu ŋutsuvi, siwo katã xɔ fe eve kple esiwo mexɔ nenema haɖe o la le Betlexem. Gake Yehowa xlɔ̃ nu Yosef do ŋgɔ le drɔ̃e me; eye Yosef kple efe fome la si yi Egipte. Emegbe esi Yosef se be Herodes ku la, ekplɔ Maria kple Yesu va afee le Nazaret. Afisiae Yesu tsi le.
Amekae nèsusu be eyae na be ɣletivi yeye ma klẽ? Ðo ŋku edzi be esi ŋutsuawo kpɔ ɣletivia la, woyi ɖe Yerusalem gbã. Satana Abosam di be yeawu Mawu fe Vi la, eye wònya be Yerusalem-fia Herodes adi be yeawui. Eyata anye Satanae na ɣletivi ma klẽ.
Mateo 2:1-23; Mixa 5:1.
Nyabiabiawo
- Amekawoe nye amesiwo le nɔnɔmetata la me, eye nukatae wo dometɔ ɖeka le asi fiam ɣletivi keklẽ aɖe?
- Nukatae dɔme ve Fia Herodes, eye nukae wòwɔ?
- Afikae ɣletivi keklẽ la fia mɔ ameawo yi, gake nukatae woto mɔ bubu dzo yi wo de?
- Se kae Herodes de, eye nukatae?
- Nukae Yehowa gblɔ na Yosef be wòawɔ?
- Amekae na ɣletivi yeye la klẽ, eye nukatae?
Nyabiabia bubu
- Xlẽ Mateo 2:1-23.
Ƒe nenie Yesu xɔ, eye afikae wònɔ, esime ɣletivimefakalawo va srãe kpɔ? (Mat. 2:1, 11, 16)


text: 6 Ɣemaɣi la, Salomo gblɔ be: “Yehowa gblɔ be, yeanɔ blukɔ tsiɖitsiɖi me.+2 Fifia metu xɔ na wò be wòanye nɔfe nyui na wò, tefe si nànɔ ɖaa.”+3 Azɔ fia la trɔ dze ŋgɔ Israel fe ha blibo la katã heyra wo esime Israel fe ha bliboa le tsitrenu.+4 Eye wògblɔ be: “Woakafu Yehowa, Israel fe Mawu la, ame si ŋutɔ ke nu do ŋugbe na fofonye David, eye wòto eya ŋutɔ fe asi dzi na wòva eme, gblɔ be,5 ‘Tso gbe si gbe mekplɔ nye dukɔ tso Egipte la, nyemetia du aɖeke le Israel-toawo katã me, afi si woatu xɔ si ŋu nye ŋkɔ anɔ la ɖo o,+ eye nyemetia ame aɖeke be wòazu kplɔla ɖe nye dukɔ Israel nu o.6 Ke metia Yerusalem+ be nye ŋkɔ nanɔ afi ma, eye metia David be wòanɔ nye dukɔ Israel nu.’+7 Eye fofonye David di vevie tso dzi me be yeatu xɔ na Yehowa, Israel fe Mawu la, fe ŋkɔ.+8 Ke Yehowa gblɔ na fofonye David be, ‘Èdi vevie tso dzi me be yeatu xɔ na nye ŋkɔ la, eye enyo ŋutɔ be nèdi tso dzi me be yeawɔ esia.9 Ðeko wò ŋutɔ màtu xɔ la o, ke boŋ vi si woadzi na wò* lae atu xɔ na nye ŋkɔ.’+10 Yehowa wɔ ŋugbe si wòdo la dzi, elabe mexɔ ɖe fofonye David tefe hebɔbɔ nɔ Israel fe fiazikpui la dzi,+ abe ale si Yehowa do ŋugbee ene.+ Metu xɔ na Yehowa, Israel fe Mawu la, fe ŋkɔ,11 eye metsɔ Aɖaka, si me Yehowa fe nu, si wòbla+ kple Israel le la, da ɖe afi ma.”12 Eye wòtɔ ɖe Yehowa fe vɔsamlekpui la ŋgɔ le Israel fe ha blibo la ŋkume, eye wòke efe abɔwo me.+13 (Elabena Salomo tsɔ akɔbli wɔ nufolanɔfe ɖe xɔxɔnu la titina.+ Edidi abɔklugui* atɔ̃, ekeke abɔklugui atɔ̃, eye wòkɔ abɔklugui etɔ̃; eye wòtɔ ɖe afi ma.) Edze klo ɖe Israel fe ha blibo la ŋkume heke efe abɔwo me ɖo ɖe dzifowo,+14 eye wògblɔ be: “Oo Yehowa, Israel fe Mawu, Mawu aɖeke mele abe wò ene le dzifo alo anyigba dzi o, èwɔna ɖe wò nubabla dzi, eye nèvea wò subɔla siwo zɔna le ŋkuwòme kple wofe dzi blibo la nu.+15 Èwɔ ŋugbe si nèdo na wò subɔla fofonye David la dzi.+ Ètsɔ wò nu do ŋugbe, eye nèto wò asi dzi na wòva eme egbe sia.+16 Azɔ Oo Yehowa, Israel fe Mawu, wɔ ŋugbe si nèdo na wò subɔla fofonye David la dzi, esi nègblɔ be, ‘Ne viwòwo kpɔ wofe zɔzɔme dzi helé nye se+ la me ɖe asi, abe ale si nèzɔ le ŋkunyemee ene la,+ ekema wò fomea me tɔ siwo anɔ Israel fe fiazikpui dzi la nu matso le ŋkunyeme o.’17 Eya ta Oo Yehowa, Israel fe Mawu, na ŋugbe si nèdo na wò subɔla David la nava eme.18 “Ke ɖe Mawu ate ŋu anɔ amegbetɔwo gbɔ le anyigba dzi nyatefea?+ Kpɔ ɖa! Dzifowo, ɛ̃, dzifowo fe dzifo gɔ̃ hã melolo na wò o;+ ʋuu keke wòahanye xɔ sia, si metu la?+19 Oo Yehowa, nye Mawu, trɔ ɖe wò subɔla fe gbedodoɖa ŋu, eye nàwɔ efe biabia be nàve ye nu la dzi, ne nàse kokofofo kple gbe si dom wò subɔla le ɖa le ŋkuwòme.20 Na wò ŋkuwo nanɔ ʋuʋu ɖe xɔ sia ŋu zã kple keli, ɖe tefe si ŋu nègblɔ le be yeatsɔ yefe ŋkɔ aɖo la ŋu,+ ne nàɖo to gbe si wò subɔla atrɔ mo ɖe tefe sia ado ɖa.21 Eye nàɖo to wò subɔla kple wò dukɔ Israel fe kokofofowo be nàkpe ɖe yewo ŋu ne wotrɔ mo ɖe tefe sia do gbe ɖa,+ ne nàsee le nɔwòfe, le dzifo;+ ɛ̃, ne nàsee ahatsɔe ake.+22 “Ne ame aɖe wɔ nu vɔ̃ ɖe ehavi ŋu, eye wobia tso esi be wòaka atam* fu edzi, eye wòka atam tsɔ bla eɖokui,* eye wòva wò vɔsamlekpui la ŋgɔ le afe sia me+ esime atam si wòka* la le edzi la,23 ekema nàsee le dzifo, eye nàde nu nya la me ahadrɔ̃e na wò subɔlawo, ne nàɖo etefe na ame vɔ̃ɖi la, eye nàna eya ŋutɔ fe zɔzɔme nava efe ta dzi,+ eye nàtso afia na ame dzɔdzɔe la, ne nàɖo etefe nɛ ɖe efe dzɔdzɔenyenye nu.+24 “Eye ne wò dukɔ Israel fe futɔwo si wo, le esi wole nu vɔ̃ wɔm ɖe ŋuwò atraɖii ta,+ eye wotrɔ va gbɔwò, eye wokafu wò ŋkɔ+ hedo gbe ɖa+ bia le afe sia me be nàve yewo nu la,+25 ekema nàsee le dzifo,+ eye nàtsɔ wò dukɔ Israel fe nu vɔ̃ la akee, eye nàkplɔ wo agbɔe va anyigba si nètsɔ na wo kple wo tɔgbuiwo la dzi.+26 “Ne dzifowo nu tu ale be tsi megale dzadzam o+ le esi wole nu vɔ̃ wɔm ɖe ŋuwò atraɖii ta,+ eye wotrɔ mo ɖe tefe sia do gbe ɖa hekafu wò ŋkɔ, eye wotrɔ tso wofe nu vɔ̃wo me, le esi nèbɔbɔ wo ɖe anyi* ta la,+27 ekema nàsee le dzifo, eye nàtsɔ wò subɔlawo, wò dukɔ Israel, fe nu vɔ̃ akee, elabena àfia mɔ nyui si dzi woato la wo;+ eye nàna tsi nadza+ ɖe wò anyigba, si nètsɔ na wò dukɔ wòzu wofe domenyinu la dzi.28 “Ne dɔ to le anyigba la dzi,+ dɔvɔ̃+ va, nukuwo hlɔ̃ alo dze heteku,+ ʋetsuviwo alo ʋetsuvi gblẽnuwo+ do; ne wofe futɔwo ɖe to ɖe wo le wofe du aɖe me le anyigba la dzi,*+ alo ne dɔvɔ̃ bubu ɖe sia ɖe fomevi, alo dɔléle aɖe ɖe fu na wo la,+29 gbe ka kee ame aɖe alo wò dukɔ Israel blibo la ado ɖa o,+ amenuveve ka kee woabia o,+ (elabena wo dometɔ ɖe sia ɖe nya vevesese si le dzi me nɛ)+ ne woke wofe abɔwo me ɖo ɖe xɔ sia gbɔ la,+30 ekema nàsee le nɔwòfe le dzifo,+ eye nàtsɔ ake;+ eye nàɖo etefe na ame sia ame ɖe efe zɔzɔme nu, elabena ènya efe dzi (wò ɖeka koe nya amegbetɔviwo fe dzi),+31 ne woavɔ̃ wò ahazɔ le wò mɔwo dzi, le ŋkeke siwo katã wole agbe le anyigba si nètsɔ na mía tɔgbuiwo la dzi.32 “Eye ne amedzro aɖe hã, ame si metso wò dukɔ Israel me o, ke boŋ etso anyigba didi aɖe dzi va le wò ŋkɔ gã*+ la kple wò asi sesẽ kpakple wò abɔ si nèdo ɖa la ta, eye wova hetrɔ mo ɖo ɖe xɔ sia gbɔ do gbe ɖa la,+33 ekema nàsee le nɔwòfe le dzifo, eye nàwɔ nu siwo katã amedzroa bia wò la nɛ; ne anyigbadzidukɔwo katã nadze si wò ŋkɔ+ la, ne woavɔ̃ wò, abe ale si wò dukɔ Israel vɔ̃a wòe ene, ne woadze sii be, wò ŋkɔe woyɔ ɖe xɔ sia si metu la ŋu.34 “Ne wò dukɔ ho aʋa ɖe wofe futɔwo ŋu le mɔ si dzi nèdɔ wo ɖo,+ eye wotrɔ mo ɖo ɖe du sia si nètia kple xɔ si metu na wò ŋkɔ+ la ŋu do gbe ɖa+ na wò la,35 ekema nàse wofe gbedodoɖa kple wofe kokofofo be nàve yewo nu la le dzifo, eye nàwɔ nu si sɔ la na wo.+36 “Ne wowɔ nu vɔ̃ ɖe ŋuwò (elabena amegbetɔ aɖeke meli si mewɔa nu vɔ̃ o),+ eye dzi ku wò ɖe wo ŋu, eye nèɖe asi le wo ŋu na futɔwo, eye woɖe aboyo wo yi anyigba aɖe dzi, eɖanye didife alo kpuife o,+37 eye wonyɔ le wo ɖokuiwo me le anyigba si dzi woɖe aboyo wo yii la dzi hetrɔ ɖe ŋuwò eye woɖe kuku be nàve yewo nu le anyigba si dzi wonye aboyomewo le la dzi, gblɔ be, ‘Míewɔ nu vɔ̃, míeda vo; eye míewɔ nu tovo,’+38 eye wotrɔ ɖe ŋuwò kple wofe dzi blibo+ kple wofe luʋɔ* blibo le anyigba si dzi woɖe aboyo wo yii la dzi,+ eye wotrɔ mo ɖo ɖe anyigba si nètsɔ na wo tɔgbuiwo, kple du si nètia+ kpakple xɔ si metu na wò ŋkɔ la ŋu do gbe ɖa na wò la,39 ekema nàse wofe gbedodoɖa kple wofe kokofofo be nàve yewo nu la le nɔwòfe le dzifo, eye nàwɔ nu si sɔ la na wo,+ eye nàtsɔ ake wò dukɔ si wɔ nu vɔ̃ ɖe ŋuwò la.40 “Azɔ Oo nye Mawu, wò ŋkuwo nanɔ ʋuʋu, eye wò towo nanɔ gbe siwo woado ɖa le tefe sia la ŋu.+41 Eya ta Oo Yehowa Mawu, wò kple wò Aɖaka, si nye wò ŋusẽ fe dzesi la, mitso miage ɖe wò gbɔɖemefe+ la. Oo Yehowa Mawu, wò nunɔlawo naɖee fia be gbɔwòe xɔxɔ tsona,* eye wò nutefewɔlawo nakpɔ dzidzɔ ɖe wò nyuiwɔwɔ ŋu.+42 Oo Yehowa Mawu, mègagbe wò amesiamina+ la o.* Ðo ŋku ale si nèɖe lɔlɔ̃ si nu metsina o la fia wò subɔla David dzi.”+


text:
Ŋutinya 99: Le Dzifoxɔ aɖe Me
YAWOÐAGBE fiẽsi va ɖo, ŋkeke eve va yi. Yesu kple efe apostolo 12 la va dzifoxɔ gã sia me be woaɖu Ŋutitoto fe nuɖuɖu la. Ŋutsu si dzo yina lae nye Yuda Iskariot. Eyina alesi nunɔlawo awɔ alé Yesu la gblɔ ge na wo.
Ŋkeke si do ŋgɔ na gbemagbe la koe Yuda yi ɖabia wo be: ‘Ne mekpe ɖe mia ŋu mielé Yesu la, nukae mianam?’ Wogblɔ be: ‘Klosalo blaetɔ̃.’ Eyata Yuda yina amesiawo gbɔ be wòakplɔ wo ayi Yesu gbɔe. Ðe nu ma medzi ŋɔ ŋutɔ oa?
Woɖu Ŋutitoto nuɖuɖua vɔ. Gake fifia Yesu dze nuɖuɖu tɔxɛ bubu aɖe gɔme. Etsɔ abolo de asi na efe apostolowo hegblɔ be: ‘Miɖui, elabena esia enye nye ŋutilã, si woana ɖe mia ta.’ Emegbe wòtsɔ kplu, si me wein le la na wo hegblɔ be: ‘Minoe, elabena esia enye nye ʋu, si woakɔ ɖi ɖe mia ta.’ Biblia yɔ esia be ‘Afetɔ fe fiẽnuɖuɖu.’
Israel-viwo ɖu Ŋutitoto la be wòaɖo ŋku ɣeyiɣi, si me mawudɔla ‘to wofe afewo ŋuti’ le Egipte, gake wòwu ŋgɔgbevi, siwo katã le Egiptetɔwo fe afewo me la dzi na wo. Gake azɔ la, Yesu di be ye yomedzelawo naɖo ŋku ye dzi kple alesi yetsɔ yefe agbe na ɖe wo tae la. Esia tae wògblɔ na wo be woaɖu nuɖuɖu tɔxɛ sia fe ŋkeke fe sia fe.
Le Afetɔ fe Fiẽnuɖuɖua ɖuɖu vɔ megbe la, Yesu gblɔ na efe apostolowo be woawɔ kalẽ ahasẽ ŋu le xɔse me. Mlɔeba la, wodzi hawo na Mawu eye wodzo. Fifia zã do ŋutɔ, zã ga wuieve va yi. Na míakpɔ afisi woyi la ɖa.
Mateo 26:14-30; Luka 22:1-39; Yohanes ta 13 vaseɖe 17; Korintotɔwo I, 11:20.
Nyabiabiawo
- Abe alesi wòdze le nɔnɔmetataa me ene la, nukatae Yesu kple efe apostolo 12-awo le dzifoxɔ gã aɖe me?
- Amekae nye ema dzo yina, eye nuka wɔ gee wòyina?
- Nuɖuɖu tɔxɛ ka gɔmee Yesu dze esi woɖu Ŋutitoto nuɖuɖua vɔ?
- Nudzɔdzɔ ka dzie Ŋutitoto la ɖoa ŋkui na Israel-viwo, eye nuka dzie nuɖuɖu tɔxɛ sia ɖoa ŋkui na Yesu yomedzelawo?
- Le Afetɔ fe Fiẽnuɖuɖua vɔ megbe la, nya kae Yesu gblɔ na eyomedzelawo, eye nukae wowɔ?
Nyabiabia bubuwo
- Xlẽ Mateo 26:14-30.
Aleke Mateo 26:15 ɖee fia be Yuda ŋutɔe ɖoe be yeade Yesu asi?
Taɖodzinu eve ka tae Yesu kɔ efe ʋu ɖi ɖo? (Mat. 26:27, 28; Yer. 31:31-33; Ef. 1:7; Heb. 9:19, 20)
- Xlẽ Luka 22:1-39.
Gɔmesese ka nue Satana ge ɖe Yuda me le? (Luka 22:3; Yoh. 13:2; Dɔw. 1:24, 25)
- Xlẽ Yohanes 13:1-20.
Le nuŋlɔɖi si le Yohanes 13:2 nu la, ɖe woate ŋu abu fɔ Yuda le nusi wòwɔ taa, eye nukae Mawu subɔlawo ate ŋu asrɔ̃ tso esia me? (Mose I, 4:7; Kor. II, 2:11; Gal. 6:1; Yak. 1:13, 14)
Nu vevi ŋutɔŋutɔ kae Yesu fia? (Yoh. 13:15; Mat. 23:11; Pet. I, 2:21)
- Xlẽ Yohanes 17:1-26.
Gɔmesese ka nue Yesu do gbe ɖa be ye yomedzelawo ‘nazu ɖeka’ le? (Yoh. 17:11, 21-23; Rom. 13:8; 14:19; Kol. 3:14)


text:
Ðe Wòle Be Míasubɔ Nɔnɔmewɔwɔwoa?
Ale si Biblia ɖo eŋui
Ao. Numekugbalẽ aɖe gblɔ tso se siwo Mawu de na Israel-dukɔa ŋu ale: “Biblia me nya vovovowo ɖo kpe edzi be womezã nɔnɔmewɔwɔwo le Mawu subɔsubɔ vavãtɔ me o.” (New Catholic Encyclopedia) Bu mawunyakpukpui siawo ŋu kpɔ:
“Mègawɔ legba aɖeke na ɖokuiwò o. Mègawɔ nu siwo le dzifo, alo nu siwo le anyigba dzi, alo nu siwo le tsi me le anyigba te la, fe nɔnɔme o. Mègade ta agu na wo o, eye mègasubɔ wo o, elabena nye Yehowa, wò Mawu la, Mawu ʋãŋu menye.” (2 Mose 20:4, 5) Esi wònye “Mawu ʋãŋu” ye Mawu nye ta la, mekpɔa ŋudzedze ɖe nɔnɔmetatawo, kpetatawo, nɔnɔmewɔwɔwo, legbawo, dzesiwo kafukafu kple wo subɔsubɔ ŋu o.
“Nyematsɔ nye bubu na ame tutɔ kple nye kafukafu na legbawo o.” (Yesaya 42:8) Mawu meda asi ɖe esubɔsubɔ to legbawo dzi dzi o. Esi Israel-vi aɖewo di be yewoasubɔ Mawu to sikanyivi aɖe dzi la, egblɔ be wowɔ “nu gbegblẽ.”
—2 Mose 32:7-9.
“Mele be míasusu be mawunyenye la le abe sika alo klosalo alo kpe ene o, eye mele abe nane si fe nɔnɔme wokpa to amegbetɔ fe aɖaŋu kple tamesusu dzi la ene o.” (Dɔwɔwɔwo 17:29) To vovo na trɔ̃subɔla siwo zãa nu siwo “fe nɔnɔme wokpa to amegbetɔ fe aɖaŋu kple tamesusu dzi” le wofe subɔsubɔ me la, Kristotɔwo ya zɔna “le xɔse me, ke menye le nukpɔkpɔ me o” abe ale si Biblia gblɔe ene.
—2 Korintotɔwo 5:7.
“Mikpɔ mia ɖokui dzi le trɔ̃wo ŋu.” (1 Yohanes 5:21) Mawu ɖee fia enuenu le se siwo wòde na Israel-dukɔa kple Kristotɔwo siaa le Biblia me la me be alakpae nu si wofiaa amewo be Mawu daa asi ɖe nɔnɔmewɔwɔwo kple dzesiwo zazã atsɔ asubɔe dzi la nye.


text:
Amerikatɔwo Ƒe Kɔmamae Mienyea?
Míafe dɔwɔfegã le United States le Amerika. Ke hã, menye Amerikatɔwo fe kɔmamae míenye o, le susu siwo gbɔna ta:
Ame aɖewo ɖea kɔmama gɔme be enye fufofo aɖe si ma ɖa tso subɔsubɔha si li xoxoxo la ŋu. Yehowa Ðasefowo mema ɖa tso subɔsubɔha aɖeke ŋu o. Ke boŋ míesena le mía ɖokui me be míegbugbɔ Kristotɔnyenye si nɔ anyi le fe alafa gbãtɔa me la ɖo anyi ake.
Yehowa Ðasefowo le wofe subɔsubɔdɔa dzi vevie le dukɔ siwo wu 230 me. Eɖanye dukɔ ka ke mee míele o, míetsɔa míafe bubu gãtɔ naa Yehowa Mawu kple Yesu Kristo, ke menye na United States dziɖuɖua alo amegbetɔwo fe dziɖuɖu aɖeke o.
—Yohanes 15: 19; 17: 15, 16.
Biblia dzie míetu míafe nufiafiawo katã ɖo, ke menye subɔsubɔhakplɔla aɖewo siwo le United States fe agbalẽwo dzie o.
—1 Tesalonikatɔwo 2:13.
Yesu Kristo ye nye mía kplɔla, ke menye amegbetɔ aɖekee o.
—Mateo 23: 8-10.